بەنداوی مەھاباد

بەنداوی مەھاباد بەنداوێکی خاکییە لەسەر ڕووباری مەھاباد لە نزیک شاری مەھاباد لە پارێزگای ئازەربایجانی ڕۆژاوای ئێران. پێش شۆڕشی ئیسلامیی لەلایەن ئەندازیارانی یووگۆسلاڤیاوە دروست کراوە و یەکێکە لە دە گەورەترین بەنداوەکانی ئێران. بە تێکڕایی، کۆی قەبارەی ئاوی ھاتوو لە ساڵێکدا یەکسانە بە ٣٣٩٫٣٠٤ ملیۆن مەتری سێجا. بەنداوی مەھاباد ئاو بۆ کشتوکاڵ (٧١٪)، پیشەسازی (١١٪)، خواردنەوە (٧٪)، و مەبەستە جۆراوجۆرەکانی تر (١١٪) دابین دەکات. ھەروەھا بەنداوەکە وێستگەیەکی بەرھەمھێنانی کارەبای ھەیە. کارکردن لە ساڵی ١٩٦٨ دەستیپێکرد و لە ساڵی ١٩٧٠ تەواو بوو.
ڕێگای مەھاباد-سەردەشت و ڕێگای مەھاباد-پیرانشار بە لای دەریاچەکەدا تێدەپەڕن.

 شوێنی جوگرافی و کەشوھەوایی 
ئەم بەنداوە لە نزیک شاری مەھاباد ھەڵکەوتووە. مەھاباد لە باکوورەوە بە دەریاچەی ورمێ و شاری میاندواو، لە ڕۆژھەڵاتەوە بە شاری بۆکان، لە باشوورەوە بە شارەکانی سەقز و سەردەشت، و لە ڕۆژاواوە بە شارەکانی پیرانشار و نەغەدە سنووردارە.

شاری مەھاباد دەکەوێتە نێوان ٤٥ پلە و ٤٣ خولەکی درێژایی ڕۆژھەڵات و ٣٦ پلە و ٥٨ خولەک بۆ ٣٦ پلە و ٣٢ خولەکی پانی باکوور و بەرزییەکەی ١٣٨٥ مەتر لە ئاستی دەریاوەیە.

 ڕێژەی بارانبارین 
لە ناوچەی مەھاباد، ڕێژەی بارانبارین لە بەرزایییەکاندا زیاترە لە شوێنە نزمەکان.

بارانبارین لە شوێنە بەرزەکانی ناوچەی مەھاباد دەگاتە ٧٥٠ ملم لە ساڵێکدا، بەڵام لەگەڵ کەمبوونەوەی بەرزی، ڕێژەی بارانبارین کەم دەکات، بە جۆرێک کە ئەم ڕێژەیە لە کۆتایی بەشی باکووری دەشتی مەھاباد دەگاتە ٣٠٠ ملم لە ساڵێکدا. لە ماوەی دە ساڵدا، تێکڕای ڕێژەی بارانبارینی ساڵانە نزیکەی ٣٥٠ ملم بووە، کە بەرزترین ڕێژە لە سەرەتای بەھاردا تۆمارکراوە کە یەکسانە بە ٢٤٫٧٩ ملم، و کەمترین ڕێژەی بارانبارین لە مانگی ئابدا بووە کە یەکسانە بە ٣ ملم. زۆرترین ڕێژەی بارانبارینی ڕۆژانە لە سەرەتای زستاندا ٣٨ ملم بووە.

 ئەمانەش ببینە 
 ڕووباری مەھاباد

 سەرچاوەکان 

 بەستەرە دەرەکییەکان 

پۆل:بەنداوەکانی ئێران
پۆل:بەنداوەکانی کوردستان
پۆل:مەھاباد